gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6269, del 18-05-2010 (2010/4293)

Notificació de la sentència dictada en el judici verbal de desnonament per falta de pagament número 1700/2009.
--------------------------------------------------------------------------------------------------------------

### Dades del document

Número de DOGV
:   6269

Data del DOGV
:   18-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4293


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament número 1700/2009. [2010/4293]  
María Antonia Gimeno Roda, secretària del Jutjat de Primera Instància número 5 de Castelló de la Plana, faig saber:  
Que en el procés de judici verbal (desnonament per falta de pagament), seguit en el dit Jutjat amb el número 1700/2009-H a instàncies d'Ángel Rodríguez Pérez, contra María Deseada López Gutiérrez, s'ha dictat la sentència de data 12 de febrer de 2010, que té la part dispositiva literal següent:   
«Dispositiva  
Estime la demanda formulada pel procurador Miguel Tena Riera, en nom i representació d'Ángel Rodríguez Pérez contra María Deseada López Gutiérrez, declare resolt el contracte d'arrendament del local siti al carrer Pintor Camarón, número 27 baix, de Castelló de la Plana, subscrit per les parts en data de 20 de novembre de 2006, i condemne la part demandada a deixar l'habitatge esmentat lliure i a disposició de la part actora. A més, li comunique, que sent condemnatòria la sentència, si no es recorre, es farà el llançament el día 18 de març de 2010 a les, 09.30 hores, si així ho sol·licita el demandant en la forma prevista en l'article 549 de la Llei d'Enjudiciament Civil.   
Condemne la part demandada a pagar a la part actora la suma de quatre mil vuit-cents euros (4.800 euros) en concepte de rendes produïdes fins la data de celebració del judici, més l'import de les meritacions produïdes amb posterioritat fins al complet desallotjament,i interessos legals.   
Faig imposició expressa de les costes processals a la part demandada.   
Notifiqueu aquesta resolució a les parts, i feu-los saber que contra ella s'hi pot interposar un recurs d'apel·lació dins del termini de cinc dies, que no s'admetrà a la part demandada si no acredita quan l'interpose tenir satisfetes les rendes vençudes i les que d'acord amb el contracte haja de pagar de bestreta, o si no les consigna judicialment o notarialment, i que es tramitarà de conformitat amb les normes de la Llei 1/2000.   
Aquesta és la meua sentència, la qual s'unirà al llibre que corresponga, prèvia testimoniança en les actuacions de què dimana, ho pronuncie, mane i firme».  
I perquè valga de notificació a la demandada rebel en parador desconegut, María Deseada López Gutiérrez, expedisc aquest edicte.  
Castelló de la Plana, 9 de març de 2010.- La secretària judicial: María Antonia Gimeno Roda.
Diari Oficial de la Generalitat Valenciana


Sumari del DOGV 6360, del 22-09-2010 (2010/9807)

Citació a termini a les persones interessades en el procediment de declaració d'hereus abintestat número 1540/2008.
-------------------------------------------------------------------------------------------------------------------

### Dades del document

Número de DOGV
:   6360

Data del DOGV
:   22-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9807


Organisme emissor
:   Jutjat de Primera Instància Número 20 de València

Tipus de document
:   Anunci

Citació a termini a les persones interessades en el procediment de declaració d'hereus abintestat número 1540/2008. [2010/9807]  
Carmen Moreno Martínez, magistrada jutgessa del Jutjat de Primera Instància número 20 de València, faig saber:  
Que en aquest Jutjat es tramita expedient de declaració d'hereus abintestat número 1540/2008 respecte de la causant Teresa Comes Manzanera, morta a València el 25 de gener de 2004, sense haver atorgat testament, i en reclama l'herència el seu germà Ramón Comes Henares, mitjançant aquest edicte es crida els qui es creguen amb igual o millor dret perquè compareguen en aquest Jutjat a reclamar-lo dins del termini de 30 dies.  
València, 31 d'octubre de 2008.- La magistrada jutgessa: Carmen Moreno Martínez. El secretari: Vicente Sorní Pérez.
Diari Oficial de la Generalitat Valenciana


Sumari del DOGV 6306, del 08-07-2010 (2010/7114)

Informació pública de l'estudi d'impacte ambiental i document de síntesi d'estudi d'impacte ambiental, relatius a la modificació número 14 del Pla General d'Ordenació Urbana de Carcaixent.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7114


Data del document
:   11-06-2010

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * pla d'urbanisme
    * administració local

Informació pública de l'estudi d'impacte ambiental i document de síntesi d'estudi d'impacte ambiental, relatius a la modificació número 14 del Pla General d'Ordenació Urbana de Carcaixent. [2010/7114]  
D'acord amb allò assenyalat en l'article 22 del Decret 32/2006, de 10 de març, del Consell de la Generalitat, es procedeix a l'exposició pública de l'estudi d'impacte ambiental i document de síntesi d'estudi d'impacte ambiental, relatius a la modificació número 14 del Pla General d'Ordenació Urbana de Carcaixent, la qual té per objecte «el canvi de classificació i qualificació de vàries parcel·les de sòl no urbanitzable comú, al polígon 79 del terme municipal d'aquesta població, tot allò amb la finalitat de poder reubicar el centre docent, propietat de la Fundació de la Comunitat Valenciana Escoles de l'Ave Maria.»  
L'esmentada documentació estarà exposada al públic a l'Àrea d'Urbanisme, ubicada al Palau de la Marquesa, plaça Major, núm. 11-2n, de Carcaixent (València), en horari d'oficines de 10.00 a 14.00 hores, per termini de 30 dies hàbils, comptats a partir de l'endemà de la publicació d'este anunci en el Diari Oficial de la Comunitat Valenciana.  
Qualsevol interessat/da podrà consultar la documentació dipositada, així com formular, si escau, al·legacions dintre del termini indicat en el paràgraf anterior.  
Carcaixent, 11 de juny de 2010.- L'alcaldessa: Lola Botella Arbona. El secretari accidental: Jordi Verdú Benavent.
Diari Oficial de la Generalitat Valenciana


Sumari del DOGV 6284, del 08-06-2010 (2010/6252)

Informació pública de l'aprovació del Projecte d'Urbanització de les Obres en el Sector 7, VPO.
-----------------------------------------------------------------------------------------------

### Dades del document

Número de DOGV
:   6284

Data del DOGV
:   08-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6252


Data del document
:   24-05-2010

Organisme emissor
:   Ajuntament de Dolores

Tipus de document
:   Anunci

Descriptors 

:   * Dolores
    * pla d'urbanisme
    * administració local

Informació pública de l'aprovació del Projecte d'Urbanització de les Obres en el Sector 7, VPO. [2010/6252]  
Mitjançant l'Acord de la Junta de Govern local, adoptat en la sessió de 21 de maig de 2010, s'ha resolt aprovar el projecte d'urbanització comprensiu de les obres a executar en el sector 7, VPO, de Dolores, presentat a l'Ajuntament per la mercantil Promoalicante 2002, SL, adjudicatària de la condició d'agent urbanitzador, amb subjecció a les condicions expressades en els informes que obren en l'expedient.  
Cosa que es fa pública als efectes previnguts en l'article 152, de la Llei 16/2005, de 30 de desembre, Urbanística Valenciana.  
Contra aquest acord, que és definitiu en via administrativa, podrà interposar-se recurs potestatiu de reposició en el termini d'un mes davant del mateix òrgan que el va dictar, o bé interposar directament recurs davant del Jutjat Contenciós Administratiu d'Elx (Alacant), en el termini de dos mesos, comptador en ambdós casos des de l'endemà de la publicació d'aquest anunci en el Diari Oficial de la Comunitat Valenciana. Aquest anunci serveix igualment de notificació per als interessats que siguen desconeguts o s'ignore el lloc de la notificació, de conformitat amb l'article 59.5 de la Llei 30/1992, de 26 de novembre.  
Dolores, 24 de maig de 2010.- L'alcalde: Gabriel Gascón Abadía.
Diari Oficial de la Generalitat Valenciana


Sumari del DOGV 6251, del 22-04-2010 (2010/4391)

Informació pública de la sol·licitud del permís d'investigació Turó Los Albares, a Altura i Jérica.
---------------------------------------------------------------------------------------------------

### Dades del document

Número de DOGV
:   6251

Data del DOGV
:   22-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4391


Organisme emissor
:   Conselleria d'Indústria, Comerç i Innovació

Tipus de document
:   Anunci

Informació pública de la sol·licitud del permís d'investigació Turó Los Albares, a Altura i Jérica. [2010/4391]  
De conformitat amb el que s'ha disposat en l'article 70 del Reglament General per al Règim de la Mineria de 25 d'agost de 1978 (BOE núm. 295 de l'11.12.1978) i en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285 de 27 de novembre de 1992), se sotmet a informació pública la sol·licitud del permís d'investigació següent:  
Número: 2938  
Expedient: MIPINV/2008/3/12  
Nom: Turó Los Albares  
Mineral: secció C): calcàries per a la fabricació de ciment  
Quadrícules: 15  
Termes municipals: Altura i Jérica (Castelló)  
Interessat: Áridos Montenegre, SL  
Admissió definitiva: 12.03.2010  
Designació:   
 Longitud (W) Latitud (N)  
PP. 0º 35'40" 39º 52'20"  
1. 0º 34'00" 39º 52'20"  
2. 0º 34'00" 39º 51'20"  
3. 0º 35'40" 39º 51'20"  
Les persones que tinguen la condició d'interessades poden presentar-se en l'expedient i formular-hi les seues oposicions per escrit, en doble exemplar, en el termini de 20 dies a partir de la publicació d'este anunci en el Diari Oficial de la Comunitat Valenciana, davant el Servei Territorial d'Indústria i Innovació, Secció d'Energia i Mines, c/ Cavallers, 8 de Castelló.  
Castelló de la Plana, 12 de març de 2010.- El cap del Servei Territorial d'Indústria i Innovació: Ramón Debón Gómez.
Diari Oficial de la Generalitat Valenciana


Sumari del DOGV 6200, del 05-02-2010 (2010/711)

Informació pública del Pla General d'Ordenació Urbana, inclòs informe de sostenibilitat ambiental.
--------------------------------------------------------------------------------------------------

### Dades del document

Número de DOGV
:   6200

Data del DOGV
:   05-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/711


Data del document
:   21-01-2010

Organisme emissor
:   Ajuntament de Guadassuar

Tipus de document
:   Anunci

Descriptors 

:   * Guadassuar
    * administració local
    * pla d'urbanisme

Informació pública del Pla General d'Ordenació Urbana, inclòs informe de sostenibilitat ambiental. [2010/711]  
El Ple de l'Ajuntament va prestar aprovació provisional al Pla General d'Ordenació Urbana en data 31 de juliol de 2008. Arran dels informes rebuts i del document de referència emés per la directora general de Gestió del Medi Natural, al novembre de 2009, han sigut introduïdes modificacions en el document inicialment aprovat. Per això, ha sigut aprovat provisionalment mitjançant un acord del Ple de l'Ajuntament de Guadassuar, en sessió extraordinària celebrada amb data 18 de gener de 2010, el Pla General d'Ordenació Urbana de Guadassuar (amb modificacions), inclòs informe de sostenibilitat ambiental, que ara se sotmet a informació pública, per un termini de 45 dies hàbils, per mitjà de la seua publicació en el Diari Oficial de la Comunitat Valenciana, el diari Las Provincias de València i al tauler d'anuncis de l'Ajuntament, durant el qual podrà examinar-se en la casa consistorial, al carrer Major, 45, de Guadassuar, en horari i dies hàbils de 09.00 a 14.00 hores, de conformitat amb els articles 83.2 de la Llei 16/2005 Urbanística Valenciana, i els articles 21 i 19.1.c de la Llei 9/2006 sobre avaluació dels efectes de determinats plans i programes en el medi ambient.  
Guadassuar, 21 de gener de 2010.- L'alcalde: José Ribera Añó.
Diari Oficial de la Generalitat Valenciana


Sumari del DOGV 6282, del 04-06-2010 (2010/6074)

Notificació en extracte de resolució d'incoació. Expedient disciplinari número 2/2010.
--------------------------------------------------------------------------------------

### Dades del document

Número de DOGV
:   6282

Data del DOGV
:   04-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6074


Organisme emissor
:   Conselleria de Cultura i Esport

Tipus de document
:   Anunci

Notificació en extracte de resolució d'incoació. Expedient disciplinari número 2/2010. [2010/6074]  
Com que no s'ha pogut notificar personalment a la persona interessada l'acte administratiu que s'indica a continuació, se'n publica ara un extracte en el Diari Oficial de la Comunitat Valenciana, d'acord amb els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Perquè puga tindre coneixement íntegre de l'acte i en quede constància, la persona interessada pot comparéixer en el termini de 10 dies, comptador des de l'endemà de la publicació d'este anunci en el Diari Oficial de la Comunitat Valenciana, davant José Alfredo Pellicer Artés, instructor de l'expedient, a la Direcció Territorial de la Conselleria de Cultura i Esport, situada a la Plaça Viriato, s/n, de 09.00 a 14.00 hores.  
Expedient disciplinari 2/2010.  
Persona interessada: Rosalía González García.  
Últim domicili conegut: C/ 547, núm. 11 de La Cañada (Paterna), CP 46483 Valencia  
Extracte del contingut: acord d'incoació de l'expedient.  
València, 17 de maig de 2010.- L'instructor: José Alfredo Pellicer Artés.
Diari Oficial de la Generalitat Valenciana


Sumari del DOGV 6407, del 29-11-2010 (2010/12768)

Notificació de la resolució del secretari autonòmic d'Autonomia Personal i Dependència acordant l'arxiu d'expedients de reconeixement de la situació de dependència per il·localització dels interessats. Sol·licituds número AL100739 i altres.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6407

Data del DOGV
:   29-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12048


Organisme emissor
:   Conselleria de Benestar Social

Tipus de document
:   Anunci

Notificació de la resolució del secretari autonòmic d'Autonomia Personal i Dependència acordant l'arxiu d'expedients de reconeixement de la situació de dependència per il·localització dels interessats. Sol·licituds número AL100739 i altres. [2010/12352]  
Annex / ANEXO  
Intentada la notificació als titulars dels expedients administratius que es ressenyen en l'annex que s'acompanya, per a realitzar la valoració inicial de la seua situació de dependència, no havent sigut possible la seua localització en les adreces postals que consten en l'expedient, és per això que se'ls notifica la resolució d'arxiu de l'expedient per caducitat d'este per causes imputables als interessats. Sense perjuí que puguen formular novament sol·licitud de reconeixement de situació de dependència.  
Tot això d'acord amb el que disposa l'article 59. 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 de novembre de 2010.- El secretari autonòmic d'Autonomia Personal i Dependència: Joaquín Martínez Gómez.
Diari Oficial de la Generalitat Valenciana


Sumari del DOGV 6223, del 10-03-2010 (2010/1833)

Notificació de la sentència dictada en el judici ordinari número 316/2008.
--------------------------------------------------------------------------

### Dades del document

Número de DOGV
:   6223

Data del DOGV
:   10-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1833


Data del document
:   10-02-2010

Organisme emissor
:   Jutjat de Primera Instància Número 2 de Mislata

Tipus de document
:   Edicte

Notificació de la sentència dictada en el judici ordinari número 316/2008. [2010/1833]  
Judici ordinari 000316/2008  
Part demandant: Caixa d'Estalvis de València, Castelló i Alacant.  
Part demandada: Shamshe Iqbal.  
Sobre: reclamació d'una quantitat.   
En el judici a què es fa referència s'ha dictat la resolució que té el text que literalment és com segueix:   
«Ana María Lillo Sánchez, jutgessa substituta del Jutjat de Primera Instància número 2 de Mislata, he vist aquestes actuacions de judici ordinari en exercici de l'acció de reclamació d'una quantitat, seguides en aquest Jutjat amb el número 316/2008, i que actua com a part demandant l'entitat Bancaixa, representada pel procurador Ignacio Zaballos Tormo i assistida pel lletrat José Luis Ponz Lillo i com a part demandada Shamsher Iqbal, en rebel·lia.   
Dispositiva  
Estime la demanda presentada per Caixa d'Estalvis de València, Castelló i Alacant, representada pel procurador Ignacio Zaballos Tormo contra Shamsher Iqbal en rebel·lia, i condemne al demandat a satisfacer a l'actora la suma de 3.337,35 euros, més els interessos pactats. Tot això, fent condemna expressa a costes a la part demandada. Comuniqueu aquesta resolució a les parts i feu-los saber que no és ferma, ja que s'hi pot interposar un recurs d'apel·lació davant d'aquest Jutjat dins del termini de cinc dies, que substanciarà i resoldrà l'Audiència Provincial de València de conformitat amb el que disposen els articles 455 i següents de la Llei d'Enjudiciament Civil.  
Així ho pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de 10 de febrer de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència.  
Mislata, 10 de febrer de 2010.- La secretària judicial: Olga Sendra Vergaz.
Diari Oficial de la Generalitat Valenciana


Sumari del DOGV 6270, del 19-05-2010 (2010/5619)

CORRECCIÓ d'errades de la Resolució de 25 de març de 2010, de la Presidència del Consorci Hospital General Universitari de València, per la qual es determina la composició nominal de la comissió de valoració del procés de provisió de la plaça de cap del Servici d'Oftalmologia del CHGUV, Convocatòria CM/01/09.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/5619


Data del document
:   25-03-2010

Organisme emissor
:   Consorci Hospital General Universitari de València

Tipus de document
:   Correcció d'errades

Anàlisi jurídica

 Descriptors 

:   * funcionari

CORRECCIÓ d'errades de la Resolució de 25 de març de 2010, de la Presidència del Consorci Hospital General Universitari de València, per la qual es determina la composició nominal de la comissió de valoració del procés de provisió de la plaça de cap del Servici d'Oftalmologia del CHGUV, Convocatòria CM/01/09. [2010/5619]  
S'han advertit errors en la resolució de referència, publicada en el Diari Oficial de la Comunitat Valenciana número 6242, de 9 d'abril de 2010, a la pàgina 13419, consistent en la identificació d'uns dels integrants de la comissió de valoració que es corregeix a continuació:  
On diu:  
«Titular: Miguel Ángel Esteban Lahoz»;  
Ha de dir:  
«Titular: Juan Miguel Esteban Masanet».  
València, 12 de maig de 2010.- El president del Consorci Hospital General Universitari de València, per substitució, el vicepresident del Consell de Govern: Alfonso Rus Terol.
Diari Oficial de la Generalitat Valenciana


Sumari del DOGV 6193, del 27-01-2010 (2010/616)

Notificació de laproposta de resolució d'expedient sancionador. Expedient número 187/09 SAN.
--------------------------------------------------------------------------------------------

### Dades del document

Número de DOGV
:   6193

Data del DOGV
:   27-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/616


Data del document
:   18-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de laproposta de resolució d'expedient sancionador. Expedient número 187/09 SAN. [2010/616]  
De conformitat amb el que disposen els articles 59.5 i 61 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 187/09 SAN  
Interessat: Juan José Fernández Santiago  
Últim domicili conegut: c/ Sant Ferran, 11. Polop. Alacant  
Assumpte: proposta de resolució d'expedient sancionador dictat per la instructora de l'expedient el 12 de novembre de 2009.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46896 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si és el cas, interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 18 de desembre de 2009. - La sotssecretària: Cristina Serrano Mateo.